**ขั้นตอนการส่งออกน้ำผึ้งไปสาธารณรัฐประชาชนจีน**

ตามที่สำนักงานกำกับการควบคุมคุณภาพ ตรวจสอบ และกักกันแห่งชาติ (AQSIQ) จัดส่งผู้เชี่ยวชาญมาตรวจประเมินระบบการจัดการความปลอดภัยและสุขอนามัยของน้ำผึ้งและผลิตภัณฑ์จากผึ้ง ของประเทศไทย ระหว่างวันที่ ๑๙–๒๖ กรกฎาคม ๒๕๖๐ พบว่า หน่วยงาน AQSIQ มีความพึงพอใจในระบบการจัดการความปลอดภัยและสุขอนามัยของน้ำผึ้งและผลิตภัณฑ์จากผึ้งของประเทศไทยที่มีระบบการควบคุมกระบวนการผลิตน้ำผึ้งของกรมปศุสัตว์ครอบคลุมครบวงจร ไม่ว่าจะเป็นด้านฟาร์ม การผลิตที่โรงงาน การเฝ้าระวังด้านสุขอนามัยและความปลอดภัยในผลิตภัณฑ์ ซึ่งทำให้ประเทศไทยสามารถส่งออกน้ำผึ้งไปยังสาธารณรัฐประชาชนจีนได้อย่างต่อเนื่อง

ทั้งนี้การรับรองของหน่วยงาน AQSIQ เป็นการรับรองการผลิตน้ำผึ้งของไทยเพื่อการส่งออกทั้งระบบ ไม่ได้รับรองผู้ผลิตเป็นรายโรงงาน ดังนั้น บริษัทผู้ผลิตน้ำผึ้งเพื่อการส่งออกที่มีความประสงค์ส่งออกน้ำผึ้งไปยังสาธารณรัฐประชาชนจีน ดำเนินการเฉพาะการขอรับรองโรงงานเพื่อการส่งออกจากกรมปศุสัตว์ และผลิตสินค้าตามข้อกำหนดของกรมปศุสัตว์และสาธารณรัฐประชาชนจีน ได้แก่

* 1. บริษัทผู้ผลิตน้ำผึ้งเพื่อการส่งออกที่มีความประสงค์ส่งออกน้ำผึ้งไปยังสาธารณรัฐประชาชนจีน ให้ดำเนินการ ดังนี้

1.1 ผู้ประกอบการดำเนินการขอรับรองโรงงานเพื่อการส่งออกจากกรมปศุสัตว์

1.2 ผู้ประกอบการดำเนินการผลิตน้ำผึ้งตามข้อกำหนดของกรมปศุสัตว์ ตามหนังสือสำนักพัฒนาระบบและรับรองมาตรฐานสินค้าปศุสัตว์ ที่ กษ 0615/ว1517 ลงวันที่ 15 ตุลาคม 2555 เรื่อง แจ้งขั้นตอนการออกหนังสือรับรองสุขอนามัย (Health Certificate) สำหรับสินค้าประเภทน้ำผึ้งและผลิตภัณฑ์จากผึ้งเพื่อส่งอออกไปยังประเทศนอกกลุ่มสหภาพยุโรป

* 1. ข้อกำหนดเกี่ยวกับการผลิตน้ำผึ้ง ได้แก่
  2. มาตรฐานสินค้าเกษตร มกษ. 8003-2556 น้ำผึ้ง สามารถศึกษารายละเอียดเพิ่มเติมได้ที่ http://www.acfs.go.th/standard/download/HONEY.pdf
  3. มาตรฐานน้ำผึ้งของสาธารณรัฐประชาชนจีนเป็นไปตาม

GB 14963-2011 : Food Safety National Standard Honey

* 1. มาตรฐานน้ำผึ้ง ด้านสิ่งปนเปื้อน (Contaminant limit) ของสาธารณรัฐประชาชนจีนเป็นไปตาม

GB 2762 – 2017 :Food safety national standard -- Contaminant limits in food

* 1. มาตรฐานน้ำผึ้ง ด้านสารเคมีด้านการเกษตรตกค้าง (Agricultural chemical residues limit) ของสาธารณรัฐ

ประชาชนจีนเป็นไปตาม GB 2763 – 2016 : Food safety national standard - The maximum residue limit of pesticide in food

* 1. ผู้ประกอบการสามารถยื่นขอขอหนังสือรับรองสุขอนามัยเพื่อส่งออกน้ำผึ้งไปยังสาธารณรัฐประชาชนจีนได้ที่

ฝ่ายรับรองสุขอนามัย กลุ่มตรวจสอบมาตรฐานด้านการปศุสัตว์

สำนักพัฒนาระบบและรับรองมาตรฐานสินค้าปศุสัตว์   
ชั้น 1 ตึกชัยอัศวรักษ์ กรมปศุสัตว์ ถนนพญาไท เขตราชเทวี กรุงเทพฯ 10400

โทร 02-653-4444 ต่อ 3121